open-index/open-wikipedia-markdown huggingface dataset:
Dartford

**Dartford**  je grad od 98,600 stanovnika na jugoistoku Engleske u Grofoviji Kent.

On je administrativni centar Borougha Dartford.

## Geografija

Dartford leži duž rijeke Darent, nedaleko od njena ušća u Temzu, udaljen 25 km istočno od centra Londona.

Nastao još za rimskih vremena, Dartford je staro trgovište s bogatom industrijskom tradicijom. 
Danas je poznat po velikom trgovačkom centru Bluewater podignutom 1999.

## Historija

Novovjeki Dartford je izrastao između 1000. - 1500. na mjestu nekadašnje kraljevske rezidencije. Krajem tog perioda bio je prosperitetni srednjovjekovni grad od oko 1.000 stanovnika.

Njegovom prosperitetu doprinjeo je i velik broj hodočasnika koji su prolazili kroz njega na putu do svetišta u Rochesteru i Canterburyu.

Henry VIII odabrao je Dartford, u kom je između 1541. i 1544. podigao ladanjski dvorac. U njemu se 1545. održao sastanak tajnog kraljevskog vijeća, između 1553. i 1557. nakon razvoda braka u njemu je živjela Ana Klevska.

Industrijski razvoj Dartforda počeo je 1862. kad je podignuta tvornica papira, nakon tog razvila se i mašinogradnja.

## Znamenitosti

Pored ladanjskog dvorca Henrya VIII, značajna je i crkva sv. Trojstva, čiji je najstariji dio - donji dio zvonika podignut između 1050. i 1080.

U nedalekom Swanscombu su 1935., 1936. i 1955. pronađena 3 fragmenta ljudske lubanje stare 400.000 godina, uz brojne komade kamenog oruđa.

Članovi Rolling Stonesa Mick Jagger i Keith Richards upoznali su se ranih 60-ih u Dartfordu, jer su obojica tu išla u školu, Jagger u nižu gimnaziju a Richards u tehničku školu.

Jagger je finacirao razvoj svoje bivše škole u Umjetnički centar, kojim se mogu koristiti članovi lokalne zajednice.

## Pobratimski gradovi

* Hanau, Njemačka
* Gravelines, Francuska
* Namyangju, Južna Koreja

## Reference

## Vanjske veze

* Dartford & Tenterden
Darent

**Darent** je rijeka na istoku Engleske u Grofoviji Kent duga nekih 32 km, pritoka rijeke Temze.

## Karakteristike

Darent izvire u brdima južno od gradića Westerhama u Distriktu Sevenoaks, od tamo teče prema sjeveru preko grada Dartforda gdje prima pritoku Cray. Nakon tog nešto sjevernije ima 
ušće u Temzu kod Crayford Nessa nedaleko od mosta Elizabete II i dartfordskog tunela.

Sve do 20. vijeka duž rijeke radilo je puno vodenica, uz njene obale proradila je prva engleska tvornica papira.

## Reference

## Vanjske veze

* ''Darent - The History and Stories of a River and its Communities - Rod Shelton''
Sevenoaks (distrikt)

**Sevenoaks** je distrikt od 118,409 stanovnika na jugoistoku Engleske u Grofoviji Kent.

## Geografija

Distrikt Sevenoaks prostire se duž gornjeg toka duž rijeke Darent, istočno od Grofovije Greater London.

Sevenoaks je površinom od 118,409 km² prilično velik, kako direktno graniči sa londonskim boroughzima Bromley i Bexley sve se više pretvara u stambeno predgrađe Londona.

Najveći urbani centar je Sevenoaks koji je i administrativni centar.

## Historija

Distrikt Sevenoaks formiran  je 1. aprila 1974. nakon administrativne reforme zemlje, ujedinjenjem urbanog distrikta Sevenoaks sa  ruralnim distriktom Sevenoaks i dijelom ruralnog distrikta Dartford.
.
## Reference

## Vanjske veze

* Sevenoaks District Council
Nacionalni spomenici u Bihaću

Na listi nacionalnih spomenika Bosne i Hercegovine za opštinu Bihać se nalaze sljedeći spomenici:
* Fethija džamija (Bihać)
* Hidroelektrana na Jarku
* Jevrejsko groblje u Bihaću
* Kameni reljef sa grbom grada Bihaća
* Kapetanova kula u Bihaću
* Konak u Bihaću
* Stari grad Ostrovica
* Sokolačka tvrđava kod Bihaća
* Arheološko područje Ripač
* Spomen park žrtava fašističkog terora Garavice
* Manastir Rmanj
* Stari grad Rmanj
* Turbe - Mauzolej u Bihaću
* Kamene urne sa predstavom japodskih konjanika
* Umjetnička zbirka porodice Mulabdić
* Zbirka umjetničkih djela Dževada Hoze
* Zbirka umjetničkih djela Jovana Bijelića u Bihaću
* Zgrada Klostera - Samostan i škola časnih sestara Klanateljica Krvi Kristove i Zgrada I zasjedanja AVNOJ-a (Muzej AVNOJ-a) 
* Zgrada Krajinaputeva
* Crkva sv. Ante Padovanskog u Bihaću 
* Ploča desne bočne strane japodske kamene urne iz Golubića

## Reference
Nacionalni spomenici u Foči

Na listi nacionalnih spomenika BiH za općinu Foča se nalaze sljedeći spomenici:

* Aladža džamija, mjesto i ostaci graditeljske cjeline. U gradu Foči je 442 godine zubu vremena odolijevela po mnogima, jedna od najljepših džamija u Bosni i Hercegovini, a po nekima i na Balkanu - Aladža (Šarena) džamija za koju je Hamdija Kreševljaković, jedan od najpriznatijih poznavalaca i proučavatelja bosanske kulture izjavio: "Iako su Gazi Husrev-begova džamija i Sokolovićev most na Drini najmonumentalnije građevine osmanskog doba u Bosni, a Stari most u Mostaru opet djelo svoje vrste, to je ipak Aladža džamija u Foči najsavršeniji arhitektonski spomenik tog doba u ovim zemljama."
* Careva džamija (Sultan Bajezida Valije II džamija), mjesto i ostaci graditeljske cjeline. Srušena u toku rata 1992-1995.
* Crkva sv. Nikole u Foči sa pokretnom imovinom, graditeljska cjelina. Nacionalni spomenik čine: objekat crkve, zvono iz 1923. godine, pomoćni objekat unutar crkvenog dvorišta, nadgrobnik unutar crkvenog dvorišta, crkveno dvorište sa ogradnim zidom, objekat bivše škole i pokretna imovina.
* Crkva Šklopotnica (crkva sv. Nikole) u Čelebićima, prirodno-graditeljska cjelina
* Džamija i medresa Mehmed-paše Kukavice, graditeljska cjelina. Srušene u toku rata 1992-1995.
* Čaršija, historijsko područje. Uz srušene objekte, čaršiju čine drveni dućani i magaze sa kamenim zidovima.
* Han Mehmed-paše Kukavice, historijski spomenik. Srušen u toku rata 1992-1995.
* Musluk (Atik Ali-pašina) džamija, graditeljska cjelina. Nalazi se u sjevernom dijelu Foče u naselju zvanom Donje polje ispod ušća rijeke Ćehotine. Nekada se i mahala zvala istim imenom.
* Nekropola sa stećcima i četiri kasnoantička nadgrobnika na lokalitetu Mramor (Crkvina) u zaseoku Vrbica kod Čelebića, historijsko područje
* Nekropola sa stećcima i nišanima Borjanice-Marevska kosa u Malom Marevu, historijsko područje
* Nekropola sa stećcima i nišanima na lokalitetu Crljanke u Petojevićima, historijsko područje
* Nekropola sa stećcima na lokalitetu Bor u Hrđavcima, Marevo, historijsko područje
* Arheološki lokalitet Rataje kod Miljevine, arheološko područje
* Sahat kula Mehmed-paše Kukavice, historijski spomenik. Srušena u toku rata 1992-1995.
* Šehova džamija (Kadi Osman-efendijina džamija), mjesto i ostaci istorijskog spomenika. Objekat Šehove džamije je miniran i u potpunosti srušen 1. juna 1992. godine.
* Željezni most princa Karla, istorijska cjelina. Izgrađen je na mjestu nekadašnje prevozne skele preko rijeke Drine. Njegova gradnja počela je 1882., a dovršen je i pušten u promet 1884. godine. Izveden je kao mostovna konstrukcija sa četiri noseća stuba i čeličnom konstrukcijom. 
* Kameni most na rijeci Bistrici u Ocrkavlju
## Reference
Tunbridge Wells (borough)

**Tunbridge Wells** je distrikt i borough od 116,241 stanovnika na jugoistoku Engleske u Grofoviji Kent.

## Geografija

Borough Tunbridge Wells leži udaljen oko 48 km jugoistočno od Londona.

Borough obuhvaća uglavnom ruralno područje po jugozapadnom dijelu Kenta. Grad Royal Tunbridge Wells, koji je danas dio borougha izrastao je u termalno kupalište nakon što je 1606. otkriven termalni izvor bogat željeznim oksidima. Njegovoj popularnosti kao lječilišta i ladanjskog mjesta doprinjeo je i njegov položaj u brežuljakastom i šumovitom kraju poznatom kao Weald.

Najveći urbani centar je Royal Tunbridge Wells koji je i administrativni centar.

## Historija

Borough Tunbridge Wells formiran  je 1. aprila 1974. nakon administrativne reforme zemlje, ujedinjenjem Municipalnog borougha Royal Tunbridge Wells]] sa urbanim distriktom Southborougho i ruralnim distriktom Cranbrook i najvećim dijelom ruralnog distrikta Tonbridge.

## Reference

## Vanjske veze

* Tunbridge Wells Borough Council
CSI: Miami (sezona 9)

Deveta sezona serije ** je premijerno emitovana na kanalu CBS od 3. oktobra 2010. do 8. maja 2011. godine.

## Radnja sezone
Dok se ekipa oporavlja od ubistva Kardoze, Horejšio i Keli se pronalaze u borbi protiv starih neprijatelje i novih kriminalaca. CSI istražuju ubistva na roler-derbiju, u srednjoj školi, u klubu goniča, na fakultetu, dok Natalija postaje žrtva ne jedne, nego dve otmice, a Horejšio postane žrtva prostrelne rane. 

## Uloge
### Glavna postava
 
* David Caruso ... Horejšio Kejn, poručnik i dkrektor kriminalističke laboratorije Miamija
* Emily Procter ... Keli Dukejn, detektiv-veteren, pomoćnik nadzornika CSI i stručnjak za balistiku
* Jonathan Togo ... Rajan Volf, CSI detektiv i Delkov partner 
* Rex Linn ... Frenk Trip, viši detektiv Odjela za ubojstva
* Eva LaRue ... Natalija Boa Vista, CSI detektiv
* Omar Miller ... Volter Simons, CSI detektiv i specijalista za krađe
* Adam Rodriguez ... Erik Delko, CSI detektiv i Volfov partner 

### Povremena postava
* Robert Lasardo ... Memo Fijero
* Christian Clemenson ... Dr. Tom Loman

### Gostujuća postava
* Eddie Cibrian ... Džesi Kardoza, CSI-jevac i osnivački član tima

## Epizode


## Izvori i napomene
Royal Tunbridge Wells

**Royal Tunbridge Wells** je grad od 59,365 stanovnika na jugoistoku Engleske u Grofoviji Kent.

On je administrativni centar Borougha Tunbridge Wells.

## Geografija

Royal Tunbridge Wells leži udaljen oko 48 km jugoistočno od Londona.

## Historija

Tadašnji Tunbridge Wells izrastao je u termalno kupalište nakon što je 1606. otkriven termalni izvor bogat željeznim oksidima. Njegovoj popularnosti kao lječilišta i ladanjskog mjesta doprinjeo je i njegov položaj u brežuljakastom i šumovitom kraju poznatom kao Weald.

termalni izvori leže na jednom kraju šetališta poznatog kao - Pantiles Parade, koje je prvi put popločeno 1700. Od tada pa sve dok nije otkriven Brighton početkom 19. vijeka Tunbridge Wells je bio je jedno od glavnih izletišta mondenih londončana.

Kada je tadašnji distrikt Tunbridge Wells - 1889 dobio status borougha, nedugo nakon tog - 1909. si je Tunbridge Wells, dodao prefiks - **Royal** (kraljevski) svom imenu. Za vrijeme Drugog svjetskog rata i nakon njega, porasla mu je važnosti kao administrativnog i trgovačkog centra.

Svojevremeno je bio poznat po manufakturnoj izradi predmeta od drva - *Tunbridge ware* (stolovi, kutije, igračke), ali je ta djelatnost zamrla tokom 20. vijeka. Gradski muzej ima jednu od najvećih kolekcija tih predmeta na svijetu.

## Znamenitosti

Pored šetališta - Pantiles Parade i  drugih spomenika iz 17. vijeka, grad ima i crkvu iz 1684. posvećenu kralju mučeniku Charlesu Stuartu.

## Privreda
Grad ima nešto lake industrije.

## Pobratimski gradovi

* Wiesbaden, Njemačka

## Reference

## Vanjske veze

* Tunbridge Wells
Weald

**Weald** (saksonski: *Andredsweald*) je drevni pojas šume širok gotovo 64 km na jugoistoku Engleske, koji razdvaja londonski bazen od obale Kanala La Manche.

## Karakteristike

On se proteže preko grofovija Hampshire, West i East Sussex, Surrey i Kent.

Weald  se formirao na erodiranoj kupoli sastavljenoj od raznovrsnih slojeva stijena. Krečnjački Downs (Sjeverni i Južni) formira rub u obliku potkove oko Wealda. rijeke se slijevaju preko tog ruba i prema sjeveru i jugu i probijaju taj obruč, na taj način dreniraju i erodiraju kupolu Wealda.  

Iako su danas brojne šume iskrčene, ipak je taj kraj i nadalje jedan od najšumovitih dijelova Engleske.

## Reference

## Vanjske veze

* ''The Weald''
The Prisoner of Second Avenue

***The Prisoner of Second Avenue*** () je američka filmska komedija snimljena 1975. godine u režiji Melvina Franka. Predstavlja adaptaciju istoimenog komada Neila Simona premijerno izvedenog na Broadwayu nekoliko godina ranije. Protagonisti, koje tumače Jack Lemmon i Anne Bancroft su Mel i Edna Edison, sredovječni par koji živi u manhattanskoj Drugoj aveniji te se suočava sa nizom egzistencijalnih i financijskih problema, koje je dodatno pogoršao toplinski val koji je pogodio New York. Radnja prikazuje kako Mel, nakon što je ostao bez posla, sve teže podnosi svoju situaciju te se nalazi na rubu nervnog sloma. *The Prisoner* je izuzetno imponirao njujorškim kritičarima koji su u frustracijama i drugim problemima koji muće protagoniste pronašli dosta dodirnih točaka sa gradom koji je u to vrijeme prolazio kroz jedan od najproblematičnijih perioda u svojoj historiji.

## Reference

## Vanjske veze
*''The Prisoner of Second Avenue'' (play) at the Internet Broadway Database
*''The Prisoner of Second Avenue'' (film) at the Internet Movie Database
*
La Faille (film, 1975)

***La Faille*** () je francusko-italijansko-zapadnonjemački igrani film snimljen 1975. godine u režiji Petera Fleischmanna. Po žanru je triler, a predstavlja adaptaciju romana grčkog pisca Antonina Samarakisa. Protagonist, čiji lik tumači Ugo Tognazzi, je čovjek koga tajna policija u jednoj neimenovanoj evropskoj zemlji uhapsi pod optužbom da je ubio čovjeka koji se nalazio pod njenim nadzorom. Film se snimao na lokacijama u Grčkoj, nedugo nakon što je u toj zemlji uvedena demokracija, odnosno okončan desničarski režim pukovnika, te je zbog toga imao primjetne političke konotacije.

## Vanjske veze
*
CSI: Miami (sezona 10)

Deseta sezona serije ** je premijerno emitovana na kanalu CBS od 25. septembra 2011. do 8. aprila 2012. godine.

## Radnja sezone
Dok se Horejšio suočava sa bolnim oporavkom od njegove rane od metka, Natalija se suočava sa emotivnim oporavkom od toga što je zamalo umrla. Keli pokušava da usvoji dvoje djece, dok su Delko i Volf dobili zadatak da nadziru novu istražiteljku Samantu Ovens, zadatak koji će staviti druge u opasnost. Sadistički ubica, meksički šerif, ekscentrični genije, i besan pas su među ubicama, svedocima i žrtvama u ovoj sezoni, dok Sunce zalazi u Majamiju.

## Uloge
### Glavna postava
 
* David Caruso ... Horejšio Kejn, poručnik i dkrektor kriminalističke laboratorije Miamija
* Emily Procter ... Keli Dukejn, detektiv-veteren, pomoćnik nadzornika CSI i stručnjak za balistiku
* Jonathan Togo ... Rajan Volf, CSI detektiv i Delkov partner 
* Rex Linn ... Frenk Trip, viši detektiv Odjela za ubojstva
* Eva LaRue ... Natalija Boa Vista, CSI detektiv
* Omar Miller ... Volter Simons, CSI detektiv i specijalista za krađe
* Adam Rodriguez ... Erik Delko, CSI detektiv i Volfov partner 

### Povremena postava
* Taylor Cole ... Samanta Ovens
* Malcolm McDowell ... Daren Vogel
* Christian Clemenson ... Dr. Tom Loman
* Alana De La garza ... Marisol Delko-Kejn
* Robert Lasardo ... Memo Fijero
* Carlos Bernard ... Dijego Navaro
* Ryan McPartlin ... Džoš Ejveri

## Epizode



## Izvori i napomene
Turbe u Bihaću

**Turbe – mauzolej u Bihaću** potiče iz perioda austrougarske uprave u Bosni i Hercegovini i izgrađeno je braniocima grada u borbama protiv austrougarskih trupa.

## Historija
Odlukom Berlinskog kongresa, juna 1878. godine, Austro-Ugarska je dobila pravo da anektira Bosnu i Hercegovinu. Prilikom ulaska austrougarskea vojske, bilo je potrebno nekoliko mjeseci da se uguši otpor, naročito muslimanskog stanovništva. Borbe pod zidinama Bihaća počele su od 7. septembra, a tek 19. septembra branioci su predali grad Bihać.

Turbe je bilo od drveta. Na mjestu turbeta tokom 1890 izgrađena je crkva, a austrougarska vlast, da bi odobrovoljila muslimansko stanovništvo Bihaća, sagradila je sadašnje turbe o svom trošku.

Ovaj čisto sakralni spomenik bio je teže oštećen u toku posljednjeg rata, ali je popravljen. Dio izvora navodi da turbe potiče iz vremena Osmanske vladavine.

## Opis

Objekat turbeta – mauzoleja u Bihaću pripada tipu turbeta sa oktogonalnom osnovicom pokrivenih kupolom. Dužine stranica su jednake i iznose 2,60 metara. Zidovi objekta su mješavina kamena i cigle s tim da je kompletna spoljna fasada urađena u kamenu bihacitu. Turbe je raščlanjeno horizontalnim profilisanim kamenim vijencem na koji se naslanja donja ivica prozora. Prema proporcijama zona iznad vijenca je nešto veća i iznosi 2/3 visine cijelog objekta, mjereno bez kupole.

Većim dijelom objekat je izgrađen od precizno klesanih blokova kamena bihacita koji je otesan u obliku kvadera i slagan u pravilne redove. Donju zonu predstavljaju grubo obrađeni kameni kvadri složeni u četiri horizontalna reda sa vrlo naglašenim  spojnicama. Zidovi turbeta su završeni naglašenim kamenim vijencem koji iz zida izlazi 35&nbsp;cm. Turbe je presvedeno kupolom koja je pokrivena pocinčanim limom.

U turbetu su dva drvena sarkofaga sa nišanima na kojima su turbani. Na samom turbetu, kao i nišanima nema nikakvog zapisa, ali dekorisani su mnogobrojnim ukrasima -  tordiranim trakama.

Istorijska građevina – Turbe-mauzolej u Bihaću proglašeno je za nacionalni spomenik BiH.

## Literatura
* Mehmed Mujezinović, "Kulturno naslijeđe", Sarajevo –Publishing, 3. izdanje, str. 61 – 65, 1998. -Islamska epigrafika Bosne i Hercegovine, knjiga 3
* Talundžić, Abdulah (2005). Turbe i toranj crkve u Bihaću. // Mostar : Most - časopis za obrazovanje, nauku i kulturu, 193 (104 - nova serija), str. 72.

## Reference

## Vanjske veze
* Turbe - Mauzolej u Bihaću  na discoverbihac.ba
* Turbe - Mauzolej u Bihaću  na furaj.ba
* Znate li kako je nastalo Bihaćko turbe , abc.ba
Stari grad Rmanj

**Stari grad Rmanj** se nalazi  pored obale rijeke Une, u naselju Martin Brod, Bihać, Bosna i Hercegovina. 

## Historija
Srednjovjekovni grad Rmanj je podignut krajem XIV ili početkom XV vijeka na ušću Unca u Unu, a postoje mišljenja istoričara da ovaj stari grad datira iz XII vijeka. Po zapisima iz 1396 god. ovaj se grad nazivao Konuba. Gradski bedemi su porušeni do temelja, a sačuvala se samo obla kula visoka oko 10 metara, kod koje su etaže odvojene svodovima. U izvorima iz 1431. godine ugarski kralj Sigismund ga je založio Nikoli Frankopanu. Udovica Anža Frankopan je 1436. godine stanovala jedno vrijeme u Rmnju i potpisivala se kao kneginja Rmanjska. Sredinom XV vijeka dobio ga je Juraj Frankopan. U ovom se gradu 1451, spominje «sudac» i «bratstvo purgari“. Pod nazivom Rmanj, ovaj grad se spominje još 1504. godine među gradovima koje je trebalo popraviti i bolje utvrditi.

Rmanj je danas zapušten i u jako lošem stanju.

Od strane Komisije za očuvanje nacionalnih spomenika BiH,  graditeljska cjelina - Stari grad Rmanj proglašen je za nacionalni spomenik BiH.

## Literatura
* Hamdija Kreševljaković, Stari bosanski gradovi, Naše starine 1, Sarajevo 1953.

## Reference
Léonor (film, 1975)

***Léonor*** je francusko-italijansko-španski horor film snimljen 1975. godine u režiji Juana Luisa Buñuela. Predstavlja adaptaciju istoimenog romana njemačkog pisca Ludwiga Tiecka. Radnja se događa u Evropi u 14. vijeku, a protagonist je plemić (čiji lik tumači Michel Piccoli) koji, neutješan nakon tragične smrti supruge (čiji lik tumači Liv Ullman) pristaje na ponudu starog čarobnjaka da je oživi, ali se potom suoči sa neobjašnjim nestancima djece.  *Léonor*, koji je režirao sin uglednog sineasta Luisa Buñuela je po stilu bio sličan filmovima Ingmara Bergmana, a prije svega *[[Sedmi pečat|Sedmom pečatu]]*. Na kraju je doživio neuspjeh što se obično tumači time da je previše "umjetnički" da bi žanrovskoj publici uspio dostaviti eksploatacijske sadržaje.

## Uloge
* Michel Piccoli : *Richard*
* Liv Ullmann : *Léonor*
* Ornella Muti : *Catherine*
* Antonio Ferrandis : *Le serviteur*

## Vanjske veze
*
Sept morts sur ordonnance

***Sept morts sur ordonnance*** () je francusko-zapadnonjemačko-španski igrani film snimljen 1975. godine u režiji Jacquesa Rouffija. Po žanru je drama, a protagonist je uspješni kirurg koji po dolasku u provincijski gradić stiče popularnost među pacijentima, ali i duboko neprijateljstvo starog ljekara (čiji lik tumači Charles Vanel) koji je oko sebe okupio porodičnik ljeakrski klan. Radnja prikazuje kako počinje istraživati slučaj svog prethodnika (čiji lik tumači Gérard Depardieu), koji se prije deset godina zamjerio istom klanu, a potom izvršio nikada razjašnjeno samoubistvo. Film je bio inspiriran stvarnim događajima koji su se 1960-ih dogodili u Reimsu. Nakon premijere nije dobio dobre kritike, a što se tumačilo nespretno izvedenim flashbackovima koji čine najveći dio radnje.

## Uloge
* Michel Piccoli : le docteur Losseray
* Gérard Depardieu : le docteur Jean-Pierre Berg
* Jane Birkin : Mme Jane Berg
* Pascal & Patricia Pellen : Les enfants du docteur et Mme Berg
* Marina Vlady : Mme Losseray
* Charles Vanel : le professeur Brézé
* Michel Auclair : le docteur Mathy
* Antonio Ferrandis : le policier Giret (sinkronizacija: Julien Guiomar)
* Étienne Draber : Robert Brézé
* Coline Serreau : Sonia, associée de Mme Losseray
* Monique Mélinand : Mme Giret
* José Maria Prada : Simon, l'anesthésiste
* Valérie Mairesse : Mlle Lambert, infirmière

## Vanjske veze
* 
*
Nacionalni spomenici u Tuzli

Na listi nacionalnih spomenika Bosne i Hercegovine za općinu Tuzla se nalaze sljedeći spomenici:
* Dvor Srpskopravoslavne zvorničko-tuzlanske eparhije sa pokretnim naslijeđem (historijska građevina),
* Bugilovića kuća u Gornjoj Tuzli″ (historijska građevina),
* Fondovi i zbirke JU Arhiv Tuzanskog kantona u Tuzli, pokretno dobro,
* Džindijska (Husein-Čauš) džamija (graditeljska cjelina),
* Husinski rudar (Spomenik rudarima palim u Husinskoj buni i revoluciji″ (historijski spomenik)
* Prva javna bolnica u Tuzli, historijski spomenik,
* Jalska (Mehmed-agina, ili Kizler, djevojačka, Hafiz-hanumina) džamija sa haremom u Tuzli (graditeljska cjelina),
* Jevrejsko groblje na lokalitetu Borić,
* Kino Centar, historijska građevina,
* Nekropola sa stećcima u Starim kućama Donje Breške, historijsko područje,
* Poljska (Turalibegova) džamija sa grobljem i turbetom, graditeljska cjelina,
* Pravoslavna crkva svetog velikomučenika Georgija sa grobljem na Trnovcu, graditeljska cjelina,
* Pravoslavna crkva Vaznesenja Gospodnjeg u Požarnici sa starim hrastom, prirodno-graditeljska cjelina
* Proizvodnja soli, industrijsko naslijeđe,
* Saborni hram Uspenja Presvete Bogorodice u Tuzli sa pokretnim naslijeđem, historijska građevina,
* Samostan sestara Kćeri Božje ljubavi Josipovac, historijski spomenik,
* Zbirka slika Ismeta Mujezinovića u Međunarodnoj galeriji portreta Tuzla, pokretno dobro,
* Zbirka Tito u djelima likovnih umjetnika Jugoslavije u Međunarodnoj galeriji portreta Tuzla, pokretno dobro,
* Šarena (Časna, Atik, Gradska, Behram-begova) džamija sa haremom, ulazni portal i mjesto Behram-begove medrese, graditeljska cjelina.
* Kapela Gospe Lipničke u Srednjoj Lipnici (graditeljska cjelina).

## Reference

## Vanjske veze
* Zvanična stranica komisije za očuvanje nacionalnih spomenika Bosne i Hercegovine
Nacionalna biblioteka Turske

**Nacionalna biblioteka Turske** () je centralna depozitarna biblioteka Turske Republike koja se nalazi u Ankari u delu grada Bahçelievler, atraktivnom okupljalištu mladih. Biblioteka je osnovana 15. aprila 1946. godine od strane *Nacionalnog ministrarstva obrazovanja*, a danas je za njezino delovanje odgovorno *Ministarstvo kulture i turizma*. Godine 1965. inicirana je izgradnja nove zgrade biblioteke u zapadnom delu grada uz glavni put prema Eskişehiru u kojoj je biblioteka i danas smeštena. Ipak, radovi na izgradnji noe zgrade nisu počeli sve do 1973. godine, a dovršeni su 1982. da bi u avgustu 1983. godine nova zgrada počela i da se koristi. Godine 2015. ukupni kapacitet čitaonica u Nacionalnoj biblioteci bio je svega 1169 čitalaca zbog čega je njezino korišćenje bilo ograničeno na univerzitetske studente i diplomirane studente dok knjige mogu posuđivati i učenici završnih razreda srednje škole za koje je rezervisano 88 mesta. Današnja centralna zgrada biblioteke u Ankari ima ukupnu površinu od 39.000 m². U gradu uz nacionalnu postoje i velike univerzitetske biblioteke budući da *Nacionalna biblioteka Turske* nije deo niti jednoga od više univerziteta u gradu.

## Izvori

## Vanjske veze
*  www.mkutup.gov.tr
Chartwell

**Chartwell** je vila sa imanjem, pored Westerhama u Grofoviji Kent na jugoistoku Engleske.

To je bio omiljeni dom porodice Winstona Churchilla od 1922. Tu se igrala njegova najmlađi kći, a Churchill odmarao od javne scene.

## Karakteristike

To bilo je feudalno imanje sa dvorom još od 16. vijeka, ali se tad zvalo *Well Street*.

Churchill je navodno volio parkove tog imanja, ali ne baš toliko to viktorijansko zdanje, koje je prošireno i modernizirano između 1922. - 1924. Za Churchilla koji je proveo djetinjstvo na ogromnom imanju u Palači Blenheim u Oxfordshiru, skromni Chartwell bio nešto poput pada s konja na magarca. Ali se morao pomiriti sa stanjem da je se u 20. vijeku više nemogu imati veliki dvorci sa lovištima po kojim šeću jeleni.

Chartwell je za vrijeme Drugog svjetskog rata bio zatvoren, jer je bio preblizu La Mancha i lakši za bombardiranje, zbog tog je  živio u Londonu ili u dvorcu Chequers u Buckinghamshiru. 

Nakon završetka rata kad se konačno mogao preseliti natrag, ustanovio je da ga mora prodati, jer više nije imao dovoljno novaca za njegovo uzdržavanje, i i pored sve slave koju je uživao. 

Srećom po njega 1947. njegovi prijatelji kupili su imanje za 50.000 £ ubrzo nakon tog su ga predali Nacionalnoj zakladi za kulturnu baštinu (National Trust). Njihov jedini uvjet je bio da Churchill i njegova žena Clementine mogu nastaviti živjeti u Chartwellu dokle god žele.

Churchill je zauvjek napustio Chartwell u oktobru 1964. zbog lošeg zdravlja i preselio se u svoj londonski stan pored Hyde Parka. U njemu je 30. novembra proslavio svoj 90. rođendan, i svega par tjedana kasnije 24. januara 1965. umro. I njegova žena Clementine se u u junu te godine preselila u London.

Nacionalna zaklada otvorila je Chartwell za javnost u ljeto 1966., od tad je to vrlo posjećeni muzej.

## Reference

## Vanjske veze

* ''Chartwell''
Most Elizabete II

**Most Elizabete II** (engleski: *Queen Elizabeth II Bridge*) kog lokalni stanovnici jednostavno zovu *Dartford Crossing* je most preko Temze udaljen 25 km istočno od centra Londona, koji povezuje Dartford u Kentu sa Thurrockom u Essexu.

## Karakteristike i historija
Ukupno je dug 2812 metara, sa najvećim rasponom od 450 metara, kablove mu nose armirano betonski tornjeve visoki 137 metara.

Most Kraljice Elizabete II je bio dio projekta Dartford-Thurrock, glavnog cestovnog prijelaza preko Temze, te dio londonskog obilaznog autoputa M25 koji okružuje grad.

Most je izgrađen između 1988. i 1991., preko njega ide sav promet u jednom smjeru autoputa M25. Za promet u drugom smjeru koriste se dvije tunelske cijevi izgrađene između 1963. (istočna) 1980. (zapadna). Preko tog mosta svaki dan prosječno prođe više od 130.000 vozila.

Kada je otvoren 1991. njegov 450 metara dug glavni raspon bio je najduži među ovješenim mostovima u Evropi.

## Reference

## Vanjske veze

* Queen Elizabeth II Bridge
Svjetska baština u Iranu

Kronološka lista **[[Svjetska baština|Svjetske baštine]] u [[Iran]]u** po godini upisa na UNESCO-vu listu:

# 1979. - Perzepolis
# 1979. - Ruševine Čoga Zanbila
# 1979. - Trg Nakš-e Džahan u Isfahanu
# 2003. - Arheološka nalazišta Taht-e Sulejman
# 2004. - Pasargad
# 2004. - Kulturni krajolik Bama 
# 2005. - Sultanija
# 2006. - Epigrafski Behistunski natpisi
# 2008. - Armenski samostani u Iranu: Samostan sv. Tadeja, Samostan sv. Stjepana i kapela Dzordzor
# 2009. - Šuštarski hidraulički sistem
# 2010. - Grobnica šejha Safija
# 2010. - Tabriški bazar
# 2011. - Perzijski vrtovi
# 2012. - Saborna džamija u Isfahanu
# 2012. - Gonbad-e Kabus
# 2013. - Golestanska palača
# 2014. - Šahr-e Sohte
# 2015. - Kulturni krajolik Majmanda
# 2015. - Suza
# 2016. - Perzijski kanati
# 2016. - Dašt-e Lut
# 2017. - Historijski grad Jazd
# 2018. - Sasanidski arheološki krajolik regije Fars: Bišapur, Firuzabad i Sarvestan
# 2019. - Hirkanijske šume

## Lista predložene Svjetske baštine Irana
# 1997. - Saborna džamija u Isfahanu, proširenje baštine
# 1997. - Historijski sklop grada Kasr-e Širina
# 1997. - Historijski sklop grada Firuzabada
# 1997. - Suza, proširenje baštine
# 1997. - Nakš-e Rustam i Nakš-e Radžab
# 1997. - Tape-Sialk
# 2007. - Tak-e Bostan
# 2007. - Kuh-e Hvadže
# 2007. - Perzepolis i drugi pripadajući objekti
# 2007. - Historijsko-kulturna os vrta Fin, Tape-Sialka i Kašana
# 2007. - Historijski spomenici Kangavara
# 2007. - Historijski grad Majbod
# 2007. - Historijski grad Siraf
# 2007. - Bazar Kaisarij u Laru
# 2007. - Historijsko selo Abjane
# 2007. - Bastam i Kargan
# 2007. - Historijska površina Damgana
# 2007. - Kulturno-prirodni krajolik Ramsara
# 2007. - Plava džamija u Tabrizu
# 2007. - Kulturni krajolik Tusa
# 2007. - Historijsko mjesto Masule
# 2007. - Sklop Izadhasta
# 2007. - Kulturni krajolik Alamuta
# 2007. - Zozan
# 2007. - Dolina Horamabada
# 2007. - Džiroft
# 2007. - Gaznavidsko-sasanidska os Horasana
# 2007. - Kulturni krajolik Uramanata
# 2007. - Otok Kešm
# 2007. - Zaštićeno područje Arasbaran
# 2007. - Sabalan
# 2007. - Nacionalni park Kabar i rezervat divljine Ručun
# 2007. - Alisadrska pećina
# 2008. - Iranski dio Puta svile
# 2008. - Prirodno-historijski krajolik Izea
# 2008. - Zandijski spomenici Farsa
# 2008. - Prirodno-historijski krajolik Kermana
# 2008. - Hegmatane
# 2008. - Historijski mostovi Irana
# 2008. - Nacionalni park Turan
# 2008. - Jezero Hamun-e Helmand
# 2008. - Zaštićeno područje Hara-je Horan
# 2008. - Damavand
# 2017. - Iranske vjetrenjače (asbadi)
# 2017. - Prirodno-historijski kompleks pećine Karaftu
# 2017. - Grobnica Imama Reze
# 2017. - Industrijska baština Iranskih željeznica
# 2017. - Industrijska tekstilna baština centralnog Irana
# 2017. - Perzijski karavansaraji
# 2017. - Slane kupole Irana
# 2017. - Veliki gorganski zid
# 2017. - Perzijske kuće centralnog Irana
# 2017. - Univerzitet u Teheranu

## Povezano
* Lista mjesta svjetske baštine u Aziji

## Vanjske veze

*  UNESCO: ''Iran, Properties inscribed on the World Heritage List''
Westerham

**Westerham** je gradić od 3,368 stanovnika na jugoistoku Engleske u Grofoviji Kent.

Administrativno podpada pod Distrikt Sevenoaks.

## Geografija

Westerham leži na rijeci Darent koja izvire nešto južnijeu brdima pored grada.
Udaljen je oko 8 km zapadno od Sevenoaksa.

## Historija

Westerham je izrastao za srednjeg vijeka kao trgovište oko feudalnog dvorca koji je često mjenjao vlasnike. Željeznica je došla do grada 1881., ali je zatvorena nakon 80 godina rada 1961.

Najveći poslodavac bila je pivovara *Black Eagle*, koja je bankrotirala  1950. Otad je poslovala kao vlasništvo kompanije *Taylor Walker*, sve do 2004. kad je u njenom starom pogonu otvorena nova pivovara Westerham.

## Poznati sugrađani

Winston Churchill kupio je 1924. vilu sa imanjem Chartwell koju je koristio do kraja svog života.

## Reference

## Vanjske veze

* Westerham
North Downs

**North Downs** (što prevedeno znači Sjeverna brda, jer *downs* potječe od staroengleskog - **dūn** = brdo) je ime za niz vapnenačkih brda na jugoistoku Engleske.

North Downs se prostire od Farnhama u Surreyu na zapadu, do Bijelih stijena Dovera u Kentu na istoku.

Najviši vrh North Downsa brdo Botley ima 245 metara.

Zaobljeni brežuljci Downsa su najčešće pokriveni samo travom, nekad su bili dobro pošumljeni, ali ih je djelovanje ljudi i intenzivno ovčarstvo ogolilo.

## Povezano

* South Downs
* Downs
* Weald

## Slike North Downsa


datoteka:Downs_with_Cloud_0177.JPG|Downs sa oblacima
datoteka:DownsPoppyCloud.JPG|North Downs u Medwayu
datoteka:Wye_Downs_1.jpg|Park prirode Wye
datoteka:WealdfromDowns.JPG|Pogled na Weald u Kentu


## Reference

## Vanjske veze

* ''Kent Downs''
Sheerness

**Sheerness** je grad od 12,774 stanovnika na jugoistoku Engleske u Grofoviji Kent.

Administrativno podpada pod Distrikt Swale.

## Geografija

Sheerness leži na ušću rijeke Medway u estuarij u Temze

## Historija

Sheerness je izrastao iz utvrde podignute u 16. vijeku da štiti ulaz u rijeku Medway.
Nakon tog se razvio kao jedna od londonskih luka.

## Reference

## Vanjske veze

* Sheerness Beach
Lucky Lady

***Lucky Lady*** () je američki igrani film snimljen 1975. godine u režiji Stanleya Donena. Po žanru je mješavina pustolovnog filma i komedije Naslovna protagonistica, čiji lik tumači Liza Minelli, je zabavljačica koja nakon smrti muža 1920-ih odluči iskoristiti Prohibiciju kako bi se obogatila krijumčarenjem alkoholnih pića na Zapadnoj obali. Radnja prikazuje kako joj se kao partneri u poslu priključe dva muškarca - čije likove tumače Burt Reynolds i Gene Hackman - koji se potom počinju nadmetati za njenu ljubav, ali kako njihovo suparništvo u drugi plan stavi sukob sa gangsterima koji žele preuzeti njihovu krijumčarsku operaciju.

*Lucky Lady* je napravljen u vrijeme kada je u Hollywoodu bio popularan trend kostimiranih gangsterskih filmva, odnosno nostalgije za 1920-im i 1930-im. Hackman ispočetka u njemu nije htio nastupiti, ali je nakon što mu je ponuđen tada basnoslovni honorar od 1,25 mil. US$ priznao da bi to "bilo nepristojno odbiti". Film su kritičari smatrali previše razvučenim, ali je imao solidnu gledanost. Minelli je za svoju ulogu bila nominirana za Zlatni globus za najbolju glumicu u mjuziklu ili komediji.

## Uloge
* Liza Minnelli ... Claire
* Burt Reynolds ... Walker
* Gene Hackman ... Kibby
* Robby Benson ... Billy
* John Hillerman ... McTeague
* Geoffrey Lewis ... Kapetan Obalne straže Moseley
* Michael Hordern ... Kap. Rockwell
* Anthony Holland ... Mr. Tully
* John McLiam ... Rass Huggins
* Val Avery ... Dolph
* Louis Guss ... Bernie
* William Bassett ... Charley

## Reference

## Vanjske veze
* 
*
La Main du diable

***La Main du diable*** () je francuski crno-bijeli horor film snimljen 1943. godine u režiji Maurice Tournerura, poznat kao jedno od rijetkih klasičnih ostvarenja žanra u francuskoj kinematografiji 1940-ih. Protagonist, čiji lik tumači Pierre Fresnay, je siromašni umjetnik koji kupuje tajanstveni talisman koji će mu donijeti sreću u ljubavi, bogatstvo i slavu, ali za koga se kasnije ispostavi da mu je prava cijena to što će dušu predati Vragu. Radnja započinje u usamljenom planinskom hotelu gdje je protagonist došao kako bi se pokušao riješiti duga, te se kasnije odvija kroz flashbackove dok svoju priču govori drugim gostima. *La Main du diable* je napravljen za vrijeme njemačke okupacije, ali zbog nedostatka eksplicitnih referenci na suvremene događaje nije imao problema sa cenzurom ni za vrijeme ni poslije rata.

## Uloge

* Pierre Fresnay : Roland Brissot
* Josseline Gaël : Irène
* Noël Roquevert : Mélisse, le patron du restaurant
* Guillaume de Sax : Gibelin
* Palau : le petit homme vêtu de noir
* Pierre Larquey : Ange, le plongeur du restaurant
* André Gabriello : le dîneur
* Antoine Balpêtré : Denis
* Marcelle Rexiane : Madame Denis
* André Varennes : le colonel
* Georges Chamarat : Duval
* Colette Régis :  Duval
* Jean Davy : le mousquetaire
* Jean Despeaux : le boxeur
* Clary Monthal : la femme de ménage
* Marcelle Monthil : la colonelle
* Georges Vitray : le médecin
* Henri Vilbert : le brigadier
* Gabrielle Fontan : la chiromancienne
* Louis Salou : le directeur des jeux
* René Blancard : le chirurgien
* Renée Thorel : la dame qui a froid
* Robert Vattier : Perrier
* Georges Douking : le tire-laine
* André Bacqué : le moine Maximus Léo
* Jean Coquelin : le notaire
* Garzoni : le jongleur
* Albert Malbert : Verdure
* Gabrielle Dorziat : la joueuse du casino
* Roger Vincent
* Charles Vissières
* Charlotte Ecard : une pensionnaire
* Jacques Courtin : un gendarme
* Paul Marcel : l'illusionniste
* Roland Milès : un pensionnaire
* Jacques Roussel : le critique
* Many May : la fleuriste
* Henry Gerrar
* Gabrielle Schweitzer : la marchande de fleurs de la Sainte Irène

## Vanjske veze
* 
* 
*  Article de Frank Lafond sur Diable et Cinéma 
* Affiche du film
Ondata di calore

***Ondata di calore*** () je italijansko-francuski igrani film snimljen 1970. godine u režiji Nela Risija. Po žanru je drama, a protagonistica, čiji lik tumači Jean Seberg, je supruga američkog inženjera koji je došao u marokanski grad Agadir raditi na obnovi tog grada nakon katastrofalnog zemljotresa 1960. godine. Radnja prikazuje kako je njen muž ignorira i tajanstveno nestaje, a zbog čega se osjeća osamljenom, otuđenom i seksualno frustriranom. *Ondata di calore* je snimljen pod snažnim uticajem egzistencijalnih drama Michelangela Antonionija, ali su ga kritičari nazvali pretencioznim. Usprkos toga je osvojio glavnu nagradu na filmskom festivalu u San Sebastianu.

## Uloge
*Jean Seberg ... Joyce Grasse
*Luigi Pistilli ... Dr. Voltera
*Lilia Nguyen ... Sobarica
*Franco Acampora ... Bianchi

## Vanjske veze
*
Le Genou de Claire

***Le Genou de Claire*** () je francuski igrani film snimljen 1970. godine u režiji Éric Rohmer. Po žanru je drama sa elementima komedije, a predstavlja peti film iz Rohmerovog ciklusa koji će kasnije postati poznat kao *[[Six contes moraux|Šest moralnih priča]]*. Protagonist, čiji lik tumači Jean-Claude Brialy, je 35-godišnji diplomat koji, prije nego što će se vjenčati, odluči provesti posljednje dane samačkog života odmarajući se na obalama jezera Annecy. Radnja prikazuje kako sticajem okolnosti upoznaje adolescentsku kćer svoje stanodavke (čiji lik tumači Laurence de Monaghan) te njome postaje opsjednut, a prije svega željom da dotakne njeno koljeno. *Le Genou de Claire*, u kome je izuzetan trud uložen u fotografiju, odnosno korištenje prirodnih znamenitosti u svrhu stvaranja specifične atmosfere, je dobio niz prestižnih nagrada.

## Uloge
* Jean-Claude Brialy ... Jérôme Montcharvin, diplomat
* Aurora Cornu ... Aurora, spisateljica
* Béatrice Romand ... Laura, mlađa polusestra
* Laurence de Monaghan ... Claire, starija polusestra
* Michèle Montel ... Madame Walter, majka Laure i Claire
* Gérard Falconetti ... Gilles
* Fabrice Luchini ... Vincent

## Vanjske veze
* 
* 
* Criterion Collection essay by Molly Haskell 
* on Claire’s Knee by Daniel Hayes
Nacionalni spomenici u Stocu

Na listi nacionalnih spomenika kulture Bosne i Hercegovine za opštinu Stolac nalaze se slijedeći spomenici:
* Begovina u Stocu, graditeljska stambena cjelina
* Crkva sv. Nikole u Trijebnju, graditeljska cjelina
* Crkva sv. Petra i Pavla sa grobljem, sudačkim stolicama, dvorištem, zidom i pokretnom imovinom u Ošanićima kod Stoca, historijska cjelina
* Đulhanumina kuća, graditeljska cjelina
* Čaršijska džamija i Čaršija u Stocu, graditeljska cjelina
* Grob Moshe Danona sa okolnim prostorom i havrom na Krajšini, graditeljska cjelina
* Hamam na Ćupriji, mjesto i ostaci historijske građevine
* Helenistički grad Daorson u Ošanjićima, arheološko područje
* Javno ljetno kupalište Kupaje u Stocu, graditeljska cjelina
* Korito Bregave sa vodenicama, stupa i mostovima, prirodno-graditeljska cjelina
* Kuća na Luci (Vakuf Hatidže Hajdarbegović), stambena graditeljska cjelina
* Kuće porodice Behmen u sklopu mahale Behmenluk u Stocu, stambena graditeljska cjelina
* Mejtef Mektebi Ibtidaije, historijska građevina
* Nekropola sa stećcima i nišanima (Stari harem) na Gorici, povijesno područje
* Nekropola sa stećcima na lokalitetu kod Boškailovih kuća (Glavica i Haremi), zaselak Brdo, naselje Hodovo, arheološko područje
* Nekropola sa stećcima na lokalitetu kod Boškailovih kuća (Radan krst), zaselak Brdo, naselje Hodovo, arheološko područje
* Nekropola sa stećcima na lokalitetu Perića njiva u zaseoku Perići, naselje Hodovo, arheološko područje
* Nekropola sa stećcima na lokalitetu Pogrebnice u zaseoku Brdo, naselje Hodovo, arheološko područje
* Nekropola stećaka Boljuni, historijsko područje
* Nekropola stećaka Radimlja, historijsko područje
* Paleolitsko nalazište Pećina Badanj u Borojevićima, arheološko područje
* Podgradska džamija (poznata i kao džamija na Mejdanu, džamija u Maloj Čaršiji, džamija Hadži Saliha Bure, Zulfikar-kapetanova džamija i džamija Ali-paše Rizvanbegovića), područje i ostaci historijske građevine
* Stambena graditeljska cjelina Hadži Junuz-age Mehmedbašića
* Stambena graditeljska cjelina porodice Čokljat sa dućanom u mahali Zagrad
* Stari grad Stolac, historijsko područje
* Turkovića kula, graditeljska cjelina
* Uzunovićka džamija (džamija Ismail-kapetana Šarića), graditeljska cjelina
* Vakuf Zejne Elezović (stambeni kompleks Zejne Elezović, Vakufski dvor), stambena graditeljska cjelina
* Ćuprijska (Hadži-Alije Hadžisalihovića) džamija, područje i ostaci graditeljske cjeline
* Šarića kuća (Galerija Branka Šotre) u Stocu, sa stalnom muzejskom postavkom, graditeljska cjelina 

## Reference

## Vanjske veze
* Zvanična stranica komisije za očuvanje nacionalnih spomenika Bosne i Hercegovine
Thurrock

**Thurrock** je unitarna jedinica sa statusom borougha od 165,184 stanovnika na istoku Engleske u Grofoviji Essex.

## Geografija

Thurrock se prostire duž sjeverne obale rijeke Temze, istočno od Grofovije Greater London.

Thurrock je površinom od 163.376 km² relativno mali distrikt, kako je udaljen 25 km od centra Londona, sve se više pretvara u stambeno predgrađe Londona.

Najveći urbani centri su; Tilbury, Grays, South Ockendon i Stanford-le-Hope.

U Thurrocku se nalazi 2 812 metara dugi Most Kraljice Elizabete II, preko Temze.

## Historija

Thurrock je formiran 1. aprila 1974. nakon administrativne reforme zemlje, na teritoriju nekadašnjeg  urbanog distrikta Thurrock.

## Reference

## Vanjske veze

* Thurrock Borough Council
Jacqueline Susann

**Jacqueline Sussan** (20. august 1918 - 21. septembar 1974) bila je američka književnica, najpoznatija po romanu *[[Valley of the Dolls]]* iz 1966. godine koji je, usprkos izuzetno loših kritika, postao najprodavanijom i najpopularnijom knjigom svom vremena. Taj je roman, kao i dva sljedeća - *[[The Love Machine (roman)|The Love Machine]]* (1971) i *[[Once Is Not Enough (roman)|Once Is Not Enough]]* (1974) - došla na vrh liste bestselera ''New York Timesa'', učinivši Susann prvim autorom koji je to postigao sa tri različita naslova.

Susann se pisanjem počela ozbiljno baviti 1960-ih nakon dvije decenije ne baš previše uspješne glumačke karijere koju je uglavnom provela na Broadwayu i televiziji, ali tokom koje se upoznala sa brojnim ličnostima iz svijeta industrije zabave i njujorškog otmjenog društva, a koji će kasnije postati modeli za likove njenih djela, zbog toga često opisivanih kao romani sa ključem. Na početku karijere je upoznala i svog muža, teatarskog agenta Irvinga Mansfielda koji će kasnije razviti prve moderne tehnike promocije knjiga, a zahvaljujući kojima je stekla izuzetnu popularnost i brojne poklonike usprkos poraznih kritika. Na početak spisateljske karijere ju je, prema vlastitim riječima, potakao rak dojke, zbog koga se bila prisiljena podvrći mastektomiji i poslije tvrdila da je "sklopila sporazum sa Bogom prema kome će, ukoliko joj da još deset godina života, postati najprodavanija autorica na svijetu". 1973. godine joj je, tokom promocije romana *Once Is Not Enough* dijagnosticiran rak pluća od koga je umrla godinu dana kasnije.

## Knjige
* *Every Night, Josephine!* (Bernard Geis, 1963) 
* *[[Valley of the Dolls]]* (Bernard Geis, 1966) 
* *[[The Love Machine (roman)|The Love Machine]]* (Simon & Schuster, 1969) 
* *[[Once Is Not Enough (roman)|Once Is Not Enough]]* (William Morrow, 1973) 
* *[[Dolores (roman, Susann)|Dolores]]* (William Morrow, 1976) 
* *[[Yargo (roman)|Yargo]]* (Bantam, 1979) 

## Izvori

## Vanjske veze

* ''Valley of the Dolls''  The official website, run by the estate of Jacqueline Susann.
* ''The Morey Amsterdam Show'' A clip from the April 21, 1949 episode, with Jacqueline Susann.
* ''What's My Line?'' Jacqueline Susann's 1967 appearance as a "Mystery Guest."
Valley of the Dolls

***Valley of the Dolls*** (), u Jugoslaviji originalno obavljen pod naslovom ***Dolina lutkica***, je debitantski roman američke spisateljice Jacqueline Susann, originalno objavljen 1966. godine, poznat kao jedna od najpopularnijih knjiga svog vremena i komercijalno najuspješnijih u historiji američkog izdavaštva.

Roman ima tri protagonistice koje, svaka na svoj način, pokušava uspjeti u američkoj industriji zabave - Anne Welles, ljepotica iz Nove Engleske koja sanja o glumačkoj karijeri na Broadwayu; Neely O'Hara, vodviljska zabavljačica koja nije u stanju iskoristiti svoj talent; Jennifer North, dobrodušna šougerla koja samo sanja da pronađe ljubav svog života. Radnja romana se odvija tokom dvadeset godina - do 1945. do 1965. godine - u Broadwayu i Hollywoodu i prati njihove karijere, tokom koje sreću mnoge živopisne ličnosti, ali i doživljavaju brojna razočaranja zbog kojih su prisiljene koristiti svoje "lutkice" - pilule sa amfetaminima i barbituratima.

Čitatelji su u likovima romana aluzije na stvarne celebrityje kao što su Carole Landis, Dean Martin, Judy Garland i Ethel Merman, a zbog čega se često navodio kao roman sa ključem. Nakon što je objavljen, doživio je porazne kritike, ali je, dijelom zahvaljujući inovativnoj i agresivnoj marketinškoj kampanji, postigao nezampćen uspjeh. Kada je 1974. Susann umrla, *[[Guinessova knjiga rekorda]]* ju je na temelju podataka o 17 miliona prodanih primjeraka proglasila "najprodavanijim romanom u historiji".

Već 1967. godine je napravljena istoimena filmska ekranizacija, koju je međutim Susann žestoko kritizirala. Godine 1981. je njen udovac Irving Mansfield producirao televizijsku miniseriju, a 1994. je snimljena kratkotrajna istoimena televizijska sapunica koja je kao osnov zapleta uzela motive Susannine knjige.

## Izvori

## Vanjske veze
* ''Valley of the Dolls''
Valley of the Dolls (film)

***Valey of the Dolls*** () je američki igrani film snimljen 1967. godine u režiji Marka Robsona. Predstavlja adaptaciju istoimenog popularnog romana Jacqueline Susann. Protagonistice, čije likove tumače Barbara Parkins, Patty Duke i Sharon Tate, su tri djevojke koja, svaka na svoj način, pokušavaju uspjeti u svijetu industrije zabave. Radnja prikazuje kako se pri tome susreću sa nizom živopisnih ličnosti, ali i prolaze kroz brojne nedaće, iskušenja i razočaranja koja ih tjeraju da utjehu potraže u "lutkama" - amfetaminima i barbituratima - a što će kod nekih imati i tragične posljedice.

*Valley of the Dolls* je, prema kasnijim svjedočanstvima, predstavljalo traumatično iskustvo za članove ekipe. Judy Garland, koja je originalno bila angažirana za ulogu glumačke dive Helen Lawson, otpuštena je usred produkcije nakon što je na set došla pijana; Patty Duke je mnogo godina kasnije tvrdila je Robson to "namjestio" tako što je, poznajući njene navike, namjerno odgodio snimanje njenih scena do 16 sati. Nju je zamijenila Susan Hayward koja se često svađala sa članovima ekipe, a posebno Duke. Najviše nezadovoljstva je, pak, izrazio Harlan Ellison, i to prije svega što mu je u posljednji trenutak naloženo da napiše novu završnicu koja je, za razliku od predloška, publici trebala pružiti hepi end; bijesni Ellison je kasnije tražio da se njegovo ime izbriše sa filmske špice.

Film je, slično kao i književni predložak, dobio porazne kritike, a njima se pridružila i Jacqueline Sussan, koja ga je u intervjuima proglasila "sranjem". Usprkos toga je, slično kao i roman, postigao izuzetan komercijalni uspjeh. Studio je odlučio snimiti nastavak pod naslovom *[[Beyond the Valley of the Dolls]]*, ali je Susann sudskom tužbom natjerala studio da umjesto toga napravi satiričku parodiju.

Susannin roman je adaptiran još dva puta - kao istoimena televizijska miniserija 1981. i kratkotrajna istoimena sapunica 1994. godine.

## Uloge
* Barbara Parkins ... Anne Welles
* Patty Duke ... Neely O'Hara
* Paul Burke ... Lyon Burke
* Sharon Tate ... Jennifer North
* Tony Scotti ... Tony Polar
* Susan Hayward ... Helen Lawson
* Martin Milner ... Mel Anderson
* Charles Drake ... Kevin Gillmore
* Alexander Davion ... Ted Casablanca
* Richard Angarola ... Claude Chardot
* Lee Grant ... Miriam Polar
* Naomi Stevens ... Miss Steinberg
* Robert H. Harris ... Henry Bellamy
* Jacqueline Susann ... Reporter #1 koji izvještava o Jenniferinom samoubistvu

## Izvori

## Vanjske veze

* 
*